కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కమల్ హాసన్ హాలీవుడ్ ప్రాజెక్ట్ ఖరారు
ఇండియన్ సినిమా గర్వించదగిన నటులలో కమల్ హాసన్ ఒకరు అనడంలో ఎటువంటి సందేహం లేదు.
| Updated:
Feb 11, 2016, 08:59PM IST
కమల్ హాసన్ హాలీవుడ్ ప్రాజెక్ట్ ఖరారు
ఇండియన్ సినిమా గర్వించదగిన నటులలో కమల్ హాసన్ ఒకరు అనడంలో ఎటువంటి సందేహం లేదు. సినిమాని ఒక నటుడిగా ప్రేమిస్తూనే టెక్నీషియన్‌లా, బిజినెస్‌మేన్‌లా, విమర్శకుడిలా ఆలోచించడంలోనే కమల్ ప్రత్యేకత ఏంటో తెలిసిపోతుంది. భారతీయ సినిమాలో ఎన్నో ప్రయోగాలు చేసిన ఈ నటుడు తాజాగా ఓ హాలీవుడ్ సినిమాని డైరెక్ట్ చేయడానికి రెడీ అవుతున్నాడు. గతంలో ' లార్డ్ ఆఫ్ ది రింగ్స్ ' ఫేమ్ బ్యారీ ఎమ్ ఓస్బోర్న్‌తో ఓ ఇంగ్లీష్ మూవీకి ప్లాన్ చేసినప్పటికీ ఎందుకో అది వర్కౌట్ అవలేదు. ఆ తర్వాత మళ్లీ ఇప్పుడు మరోసారి హాలీవుడ్ ప్రాజెక్టుకి కసరత్తు మొదలుపెట్టాడు కమల్. అమెరికాలో అక్కడి మీడియాతో మాట్లాడుతూ.. తాను మరో ముగ్గురు స్నేహితులతో కలిసి హాలీవుడ్ సినిమా తెరకెక్కిండానికి సిద్ధమవుతున్నట్టు చెప్పారు. ఈ సినిమాని తానే డైరెక్ట్ చేసి నిర్మించనున్నట్టు కూడా వెల్లడించారు. ప్రస్తుతం కథా చర్చలు నడుస్తున్నాయి. మిగతా వివరాలన్నీ త్వరలోనే చెబుతానని అన్నారు కమల్. ప్రయత్నిస్తే ఏదైనా సాధ్యమే అని గట్టిగా నమ్మే కమల్ హాసన్‌కి రెండోసారి చేస్తున్న ఈ ప్రయత్నమైనా కలిసి రావాలని ఆశిద్దాం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.